**Pelikan.sk** je slovenský internetový portál, prevádzkovaný spoločnosťou *Pelicantravel.com s.r.o.*, ktorý vznikol v roku 2004, a pôsobí ako online predajca leteniek, ubytovania, cestovného poistenia a iných doplnkových cestovateľských produktov. Portál Pelikan.sk patrí do skupiny portálov spoločnosti pelicantravel.com, s.r.o. Cestovná kancelária Pelikán zároveň predáva vlastné zájazdy a dovolenky, poznávacie zájazdy a víkendové pobyty. V roku 2013 predala v 5 krajinách strednej Európy spoločnosť pelicantravel.com viac ako 150 000 leteniek. V roku 2019 s Pelikánom vycestovalo už viac ako 350 000 zákazníkov, čím celkový počet klientov počas 15 rokov pôsobenia na trhu presiahol miliónovú hranicu. 

Pôsobiskom spoločnosti, ktorá prevádzkuje tento server, je okrem Slovenska aj Česko (ako pelikan.cz), Maďarsko (ako pelikan.hu), Poľsko (ako flipo.pl), Rakúsko (ako flipo.at) a Nemecko (ako flipo.de), pričom jej sídlo sa nachádza v Bratislave.Logom a zároveň maskotom firmy je vodný vták pelikán biely a hlavným mottom slogan "*Stačí vyraziť*", ktorý nahradil predošlý slogan "*Lietam s ním rád*".

História
--------

Pelikán biely (lat. *Pelecanus erythrorhynchos*), vodný vták, ktorý bol spoločnosťou vybraný za maskota portálu, ako symbol cestovania
Internetový sever *Pelikan.sk* bol založený v roku 2004 podnikateľkou Tatianou Ondrejkovou, pričom jeho zameranie spočívalo len v predaji leteniek. Pri vývoji portálu bol použitý americký softvér rezervačného systému Galileo CRS, ktorý používa väčšina internetových cestovných kancelárií či leteckých spoločností na predaj a rezerváciu letov. O rok na to, spoločnosť začala s vývojom vlastného rezervačného systému, ktorý bol spustený už koncom roka 2005. V tomto roku mala firma len 5 zamestnancov. 

Postupne portál vstúpil aj na zahraničný trh - v roku 2006 na český, pod doménou *pelikan.cz*, a v roku 2007 na maďarský ako *pelikan.hu*. V roku 2012 vstúpila spoločnosť na poľský trh s portálom flipo.pl, o rok neskôr na rakúsky trh so značkou flipo.at Počet zamestnancov sa postupne zvýšil z pôvodných 5 (2005) cez 18 (2006), 29 (2007), 45 (2008), 75 (2014), až na vyše 200 (2020). Taktiež sa zriadilo medzinárodné komunikačné telefónne centrum v Bratislave, ktoré zahŕňa okrem slovenského a anglického jazyka aj češtinu, maďarčinu, poľštinu a nemčinu. Riaditeľka spoločnosti, Tatiana Ondrejková (za slobodna Kyseľová), sa s týmto projektom stala víťazkou 7. ročníka súťaže *Podnikateľka roka 2006* (v kategórií Začínajúca podnikateľka), vyhlasovanej Národnou agentúrou pre rozvoj malého stredného podnikania.

V roku 2008 prešli internetové servery modernizáciou. Podľa rebríčka, ktorý uskutočnil týždenník Trend, firma pelicantravel.com predala v roku 2007 najviac leteniek na pravidelných linkách. V súťaži organizovanej spoločnosťou Deloitte Technology, sa podarilo pelicantravel.com, s.r.o. obsadiť ôsme miesto v kategórií *Rising Stars 2008* - najrýchlejšie rastúce hi-tech spoločnosti v Strednej a Východnej Európe. Tento titul získala ako jediná spoločnosť pôsobiaca v oblasti cestovného ruchu na Slovensku.

V roku 2016 začal Pelikan.sk prevádzkovať aj cestovateľský magazín pelipecky.sk. V ďalších 3 rokoch pribudli maďarská verzia (repjegykiraly.hu), česká verzia (pelipecky.cz), poľská verzia (flipohity.pl) a rakúska verzia (flipohits.at) magazínu.

V roku 2020 vytvoril Pelikán prvú verziu svojej mobilnej aplikácie Pelipecky, ktorá je dostupná v slovenskom a českom jazyku pre zariadenia s operačným systémom iOS aj Android.

Dnes (2020) firma zamestnáva takmer 200 zamestnancov a plánuje ďalšiu expanziu na európske a mimoeurópske trhy.

Produkty
--------

Spoločnosť poskytuje prostredníctvom svojich internetových portálov kúpu a rezervácie leteniek, rezervácie ubytovania, možnosť poistenia realizovaného v spolupráci s Európskou cestovnou poisťovňou a doplnkové služby ako ponuka prenájmu automobilov.

Ak vlastníte internetové stránky, alebo blog, môžete sa zapojiť do partnerského programu Pelikan.sk , vďaka ktorému budete zarábať na províziách z predaja leteniek. Stačí, ak sa užívateľ preklikne cez Vašu stránku do rezervačného systému Pelikan.sk a keď si kúpi letenku, Vy získate províziu.

Technické zabezpečenie
----------------------

Internetové portály spoločnosti využívajú kombináciu rezervačného systému Galileo CRS a vlastného softvéru pri predaji leteniek a prenájme vozidiel, a systémy GTA a Octopus pri ponuke ubytovania.

Referencie
----------

1. ↑   *Pelikan.sk s.r.o.* [online]. www.sk-firma.com, 2011, [cit. 2011-02-07]. Dostupné online. Archivované 2011-06-17 z originálu.
2. 1 2   *O spoločnosti pelikan.com, s.r.o.* [online]. Pelikan.sk, 2011. Dostupné online.
3. ↑  BLAŽEJ, Ján. *Tatiana Kyseľová: Chcem sa odlíšiť od ostatných* [online]. eProfit, 30. máj 2007, [cit. 2011-02-07]. Dostupné online. Archivované 2011-04-11 z originálu.
4. ↑   *Pelikan.sk* [online]. Pelikan.sk, 2011. Dostupné online.
5. ↑  BLAŽEJ, Ján. *Tatiana Kyseľová: Chcem sa odlíšiť od ostatných* [online]. eProfit, 30. máj 2007, [cit. 2011-02-07]. Dostupné online. Archivované 2011-04-11 z originálu.
6. ↑   *Táňa Kyseľová: Podnikanie je adrenalínový šport* [online]. EurActiv.sk, 19. október 2009. Dostupné online.
7. ↑   *O společnosti pelikan.com, s.r.o.* [online]. Pelikan.cz, 2011. Dostupné online.
8. ↑   *A pelicantravel.com társaságról (O spoločnosti pelicantravel.com)* [online]. Pelikan.hu, 2011. Dostupné online. (po maďarsky)
9. ↑  Slovenský Pelikán expanduje do 5. krajiny (2013) Archivované 2014-03-10 na Wayback Machine
10. ↑   *Podnikateľka Slovenska 2006* [online]. Podnikateľka.sk, 2006, [cit. 2011-02-07]. Dostupné online. Archivované 2011-02-23 z originálu.
11. ↑  LUŽICA, Ivan - Delloite. *Technology Fast 50 pozná víťazov* [online]. Trend, 15. október 2008. Dostupné online.
12. ↑   *Pelipecky - Lacné letenky, tipy na cestovanie a cestopisy* [online]. Pelipecky, [cit. 2020-06-16]. Dostupné online.
13. ↑  Obchodné podmienky partnerského programu pelikan.sk (2014)

Externé odkazy
--------------

* Pelikan.sk - Slovenská verzia portálu
* Pelikan.cz - Česká verzia portálu
* Pelikan.hu - Maďarská verzia portálu
* Flipo.pl - Poľská verzia portálu
* Flipo.at - Rakúska verzia portálu